CELEX: 32021D0215(01)
Language: lt
Date: 1448582400000
Title: Komisijos sprendimas 2015 m. lapkričio 27 d. kuriuo siekiant pratęsti galiojimo laikotarpį iš dalies keičiamas Komisijos sprendimas 2011/C 253/04 sudaryti Mokėjimo sistemų rinkos ekspertų grupę 2021/C 52 I/01

2021 2 15   
               
               
                  LT
               
               
                  Europos Sąjungos oficialusis leidinys
               
               
                  CI 52/1
               
            
         KOMISIJOS SPRENDIMAS
         2015 m. lapkričio 27 d.
         kuriuo siekiant pratęsti galiojimo laikotarpį iš dalies keičiamas Komisijos sprendimas 2011/C 253/04 sudaryti Mokėjimo sistemų rinkos ekspertų grupę
         (2021/C 52 I/01)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         kadangi:
         
                     (1)
                  
                  
                     2011 m. rugpjūčio 29 d. sprendimu (1) Komisija sudarė Mokėjimo sistemų rinkos ekspertų grupę. Tas sprendimas turi būti taikomas iki 2015 m. gruodžio 31 d. Ekspertų grupės paskirtis – suteikti oficialią platformą, kurioje galėtų vykti struktūrinis dalijimasis nuomonėmis su rinkos dalyviais dėl klausimų, susijusių su Mokėjimo paslaugų direktyvos (2007/64/EB) (2) įgyvendinimu ir aiškinimu. Mokėjimo paslaugų direktyva buvo neseniai peržiūrėta (3). 2015 m. balandžio 29 d. Parlamentas ir Taryba priėmė su Mokėjimo paslaugų direktyvos peržiūra glaudžiai susijusį Europos Parlamento ir Tarybos reglamentą (ES) 2015/751 dėl tarpbankinių mokesčių už kortele grindžiamas mokėjimo operacijas (4). Be to, mokėjimų rinkoje sparčiai diegiamos inovacijos. Visoje Europoje vykdomos įvairios iniciatyvos skatinti ir pastūmėti rinką nustatyti daugiau standartų ir diegti daugiau inovacijų, pavyzdžiui, be kita ko, Kortelių suinteresuotųjų subjektų grupės arba Mažmeninių mokėjimų eurais tarybos iniciatyvos. Šie pokyčiai kelia iššūkių, todėl suinteresuotųjų subjektų forumas, kuriame galėtų vykti struktūrinis dalijimasis nuomonėmis su šiais pokyčiais susijusiais klausimais, ir toliau bus reikalingas. Todėl tikslinga, kad ekspertų grupė, vadinama „Mokėjimo sistemų rinkos ekspertų grupe“, tęstų savo darbą dar penkerius metus;
                  
               
                     (2)
                  
                  
                     todėl 2011 m. rugpjūčio 29 d. Sprendimas turėtų būti atitinkamai iš dalies pakeistas,
                  
               NUSPRENDĖ:
         
            Vienintelis straipsnis
            
               1.   2011 m. rugpjūčio 29 d. Sprendimo 4 straipsnio 5 dalyje žodžiai „ketverių metų“ pakeičiami žodžiais „penkerių metų“.
            
            
               2.   5 straipsnio 7 dalis pakeičiama taip:
               
                  „Komisija skelbia visus svarbius dokumentus, susijusius su Grupės vykdoma veikla (tokius kaip darbotvarkes, protokolus ir dalyvių pateiktą informaciją), įtraukdama juos į Komisijos ekspertų grupių ir kitų panašių subjektų registrą arba tame registre pateikdama nuorodą į specialią interneto svetainę, kurioje galima rasti tą informaciją. Turėtų būti numatytos dokumentų skelbimo išimtys, taikytinos tais atvejais, jeigu paviešinus dokumentą būtų pakenkta viešajam arba privačiajam interesui, kaip apibrėžta Reglamento (EB) Nr. 1049/2001 4 straipsnyje.“
               
            
            
               3.   2011 m. rugpjūčio 29 d. Sprendimo 8 straipsnyje vietoj datos „2015 m. gruodžio 31 d.“ įrašoma data „2020 m. gruodžio 31 d.“.
            
         
         
            Priimta Briuselyje 2015 m. lapkričio 27 d.
            
               
                  Komisijos vardu
               
               Jonathan HILL
               
                  Komisijos narys
               
            
         
         
            (1)  2011 m. rugpjūčio 29 d. Komisijos sprendimas sudaryti Mokėjimo sistemų rinkos ekspertų grupę (OL C 253, 2011 8 30, p. 3).
         
            (2)  2007 m. lapkričio 13 d. Europos Parlamento ir Tarybos direktyva 2007/64/EB dėl mokėjimo paslaugų vidaus rinkoje, iš dalies keičianti direktyvas 97/7/EB, 2002/65/EB, 2005/60/EB ir 2006/48/EB ir panaikinanti Direktyvą 97/5/EB (OL L 319, 2007 12 5, p. 1).
         
            (3)  2015 m. lapkričio 25 d. Europos Parlamento ir Tarybos direktyva (ES) 2015/2366 dėl mokėjimo paslaugų vidaus rinkoje, kuria iš dalies keičiamos direktyvos 2002/65/EB, 2009/110/EB ir 2013/36/ES bei Reglamentas (ES) Nr. 1093/2010 ir panaikinama Direktyva 2007/64/EB (OL L 337, 2015 12 23, p. 35).
         
            (4)  OL L 123, 2015 5 19, p. 1.